

**Ұзынкөл ауылының құрамдас бөліктерін қайта атау туралы**

Қостанай облысы Ұзынкөл ауданы Ұзынкөл ауылдық округі әкімінің 2019 жылғы 30 қазандағы № 8 шешімі. Қостанай облысының Әділет департаментінде 2019 жылғы 1 қарашада № 8736 болып тіркелді

      "Қазақстан Республикасының әкімшілік-аумақтық құрылысы туралы" 1993 жылғы 8 желтоқсандағы Қазақстан Республикасы Заңының 14-бабы 4) тармақшасына сәйкес, Ұзынкөл ауылы халқының пікірін ескере отырып, Қостанай облысы әкімдігінің жанындағы облыстық ономастика комиссиясының 2019 жылғы 14 маусымдағы қорытындысы негізінде Ұзынкөл ауылдық округінің әкімі ШЕШІМ ҚАБЫЛДАДЫ:

      1. Ұзынкөл ауылындағы құрамдас бөліктерді қайта атау:

      1) 60 лет Октября көшесі Өркен көшесі;

      2) 70 лет Октября көшесі Келісім көшесі;

      3) Совхозная көшесі Самал көшесі;

      4) Автомобилистов көшесі Тұлпар көшесі;

      5) Медгородок көшесі Мерей көшесі;

      6) Рабочая көшесі Шапағат көшесі;

      7) Строительная көшесі Көктем көшесі;

      8) Химиков көшесі Арай көшесі;

      9) Набережная көшесі Хәкімжан Наурызбаев атындағы көше болып қайта аталсын.

      2. "Ұзынкөл ауданының Ұзынкөл ауылдық округі әкімінің аппараты" мемлекеттік мекемесі Қазақстан Республикасының заңнамасында белгіленген тәртіпте:

      1) осы шешімнің аумақтық әділет органында мемлекеттік тіркелуін;

      2) осы шешімді ресми жарияланғанынан кейін Ұзынкөл ауданы әкімдігінің интернет-ресурсында орналастырылуын қамтамасыз етсін.

      3. Осы шешімнің орындалуын бақылауды өзіме қалдырамын.

      4. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *К. Нурмагамбетов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК